b'\n_START_ARTICLE_\nSarpsborg Sharks\n_START_SECTION_\nKlubbens historie\n_START_PARAGRAPH_\nKlubben ble stiftet av en kameratgjeng i bydelen Opstad i 1991 under navnet Opstad IBK. Men midt p\xc3\xa5 90-tallet forandret klubben navn til Sarpsborg IBK av sponsormessige hensyn. Det var lettere \xc3\xa5 tiltrekke seg sponsorer som et \xc2\xabbylag\xc2\xbb var begrunnelsen._NEWLINE_Parallelt med dette var det stiftet en ny klubb i Sarpsborg under navnet Borg Ultimate Sportsklubb. Denne klubben vokste seg ogs\xc3\xa5 stor, men ettersom denne spilte en divisjon under Sarpsborg IBK var det aldri noe konkurranse om sponsorer eller spillere p\xc3\xa5 seniorniv\xc3\xa5. Konkurransen foregikk om rekrutteringen._NEWLINE_Sommeren 2001 inns\xc3\xa5 begge klubber dette problemet og det ble stemt p\xc3\xa5 de respektive klubbers \xc3\xa5rsm\xc3\xb8te om en eventuell sammensl\xc3\xa5ing. Sarpsborgs medlemmer stemte enstemmig for, mens i Borg USK var stemningen noe mer splittet. Resultatet ble likevel en sammensl\xc3\xa5ing._NEWLINE_Den nye klubben ble kalt Sarpsborg Sportsklubb som en mellomting mellom de to klubbenes tidligere navn. Klubben valgte derimot \xc3\xa5 g\xc3\xa5 tilbake p\xc3\xa5 navnet av administrative hensyn da klubben ikke var et fleridrettslag, men et spesialidrettslag. Utad spilte navnebyttet liten rolle ettersom den markedsf\xc3\xb8rer seg som Sarpsborg Sharks.'